钦定古今图书集成/明伦汇编/氏族典/第232卷 > 杨通照〈弟通杰〉
## 钦定古今图书集成/明伦汇编/氏族典/第232卷 > 杨通照〈弟通杰〉

按《明外史杨通照传》：“通照、通杰，铜仁人。母疾，兄弟争
拜祷，求以身代，越三年不入内室。万历三十六年，群
苗流劫至其家，母被执去。二人往追之，转斗数十里，
至鬼空溪，见贼絷母大骂，杀入重围中，为贼所磔死。
通照年二十五，通杰年二十二。泰昌元年，旌曰‘双孝
之门’。”